It-trattament li kien żviluppat f’King’s College London, jinkoraġġixxi lid-darsa tikkura lilha nnifisha mingħajr ma timtela kif isir sallum. Normalment meta titħassar darsa, it-tħassir jinqala’ bi tħaffir u l-ħofra li titħalla, timtela b’materjal apposta li ħafna jsibuh bħala “filling”. It-trattament il-ġdid magħruf bħala Electrically Accelerated and Enhanced Remineralisation (EAER), jgħaġġel il-moviment naturali tal-minerali tal-kalċju u l-fosfat fid-darsa l-imħassra. Il-proċess għandu żewġ fażijiet u jista’ jkun għad-dispożizzjoni tad-dentisti fi żmien tliet snin oħra.